پاکستان د تور خم لار پرانستې
ویل کیږي پاکستان د تورخم لاره په کرمه کې د نیټو په حمله باندې د احتجاج په توگه بنده کړې وه. خو د پاکستاني چارواکو وینا وه چې تورخم لار د امنیت خرابې وضعې په وجه تړلی شوې وه.
پاکستان افغانستان کې میشته د نیټو عسکرو د پاره سامان وړونکې ټرکونو لپاره د تورخم لاره پرانستلې ده. تور خم لار د ستمبر په ٣٠ مه نیټه تړلی شوې وه. هم په دغه ورځ نیټو هیلې کاپټرو د پاکستان په خاروه کې د جنگیالو خلاف عملیاتو کې دوه پاکستاني عسکر وژلې ؤ. د نیټو او پاکستان چاوراکو په شریکو تحقیقاتو کې دا خبره مخته راغلې ده چې نیټو ځواکونو په خطائې پاکستانې عسکر په نخښه کړې ؤ. او امریکې په دغه پیښه باندې د پاکستان نه بخښنه غوښتې ده. ویل کیږي پاکستان د تورخم لاره په کرمه کې د نیټو په حمله باندې د احتجاج په توگه بنده کړې وه. خو د پاکستاني چارواکو وینا وه چې تورخم لار د امنیت خرابې وضعې په وجه تړلی شوې وه. د تورخم د بندیدو په وجه گڼ شمیر ټرکونو باندې حملې هم شوې دې. داتوار په ورځ پاکستاني طالبانو د ٢٩ ټرکونو سوزولو پړه په غاړه اخستې ده. نیټو ته تیل وړونکو په دغه ټرکونه د خالي په حمله شوې وه. طالبانو ویلې د نیټو په ټرکونو به د تر هاغه وخت پورې حملې کوي ترڅو د پاکستان په خاوره د ډرون بریدونه نه وي تړلی شوي. او د اتوار په ورځ شمالي وزیرستان کې د ډرون په حمله کې اوه مشکوک جنگیالي وژل شوې دې.